text: 9 януари 2017 | 23:04
  Крилото на Байерн (Мюнхен) Франк Рибери чака с нетърпение мачовете срещу Арсенал от осминафиналите в Шампионската лига. В последните години баварците няколко пъти елиминираха тима на Арсен Венгер в турнира, но Рибери е наясно, че това няма да има никакво значение, когато двата отбора се изправят отново един срещу друг.
  "Провеждаме много сериозна подготовка в Доха. Мотивирани сме, а тренировките са приятни, защото времето е топло и има слънце. Треньорите са разработили отлична програма. Тя е доста интензивна, но така и трябва", сподели Рибери пред официалния сайт на Байерн.
  "Изключително важно е да се подготвим перфектно за мачовете през пролетта. Ако не сме в стопроцентова кондиция, нямаме шанс срещу отбор като Арсенал", подчерта французинът.